Diari Oficial de la Generalitat Valenciana


Sumari del DOGV 3632, del 24-11-1999 (1999/9742)

Informació pública de l'alternativa tècnica per a desenvolupar la unitat d'execució illes 4 i 5, del PP-3 l'Almassera Tonda de la Vila Joiosa.
----------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9742


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per a desenvolupar la unitat d'execució illes 4 i 5, del PP-3 l'Almassera Tonda de la Vila Joiosa. [1999/S9742]
  
Per mitjà de la present, es fa públic que l'alcalde, José Miguel Llorca Senabre, en data de 21 d'octubre de 1999, ha dictat el Decret número 1.984/1999, que en la seua part dispositiva establix: «.....1. Sotmetre a informació pública l'alternativa tècnica per al desenvolupament de la unitat d'execució corresponent a les illes número 4 i número 5 del sector de planejament detallat PP-3 l'Almassera Tonda, del Pla General d'Ordenació Urbana del terme municipal de la Vila Joiosa, presentada per la mercantil Hermanos Ávila, SL, per mitjà d'instància de 2 de agosto de 1999, registrada amb el número 6.317.
  
2.Remetre avís previ a la publicació de l'anunci d'informació pública, amb el mateix contingut de l'edicte, als qui consten en el cadastre com a titulars de drets afectats per l'actuació proposada.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posteriorment o simultània - en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a i b de l'article 32 de la Llei Reguladora de l'Activitat Urbanística, acompanyada si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c i d, del mateix article.
  
5. L'acte d'obertura de pliques se celebrarà en la data hàbil següent a la conclusió del termini per a presentar-les, a les oficines de la secretaria d'aquest ajuntament al carrer Major, número 14. 6. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions....».
  
Cosa que es publica a l'efecte establit en l'article 46.3 de la Llei Reguladora de l'Activitat Urbanística, on s'establix que la informació pública de les alternatives tècniques, s'anunciaran per mitjà d'edicte publicat en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana, i es comunica de la possibilitat de formular al·legacions, proposicions jurídicoeconòmiques en competència i alternatives tècniques.